БРАНКО РАДИЧЕВИЋ-КАД МЛИДУЈА УМРЕТИ

ПРОЧИТАТИ ПЕСМУ У ЧИТАНЦИ НА СТР. 91

|  |
| --- |
| * **Биографија**. Бранко Радичевић (1824‒1853) рођен је у Славонском Броду. Потиче из чиновничке породице. Његов отац, Тодор Радичевић је поседовао за оно време врло богату библиотеку. Бранко је писао и објављивао радове по часописима, али је најзначајнији његов превод Шилерове драме *Виљем Тел*. Школовање започиње у Земуну на српском и немачком језику. У гимназију у Сремским Карловцима се уписао 1836. Сремски Карловци и оближње Стражилово су на њега оставили велики утисак који ће пренети у своја дела, посебно у *Ђачки растанак*. Након тога одлази у Темишвар, а потом и у Беч на студије права и тамо се активно укључује у рад српске омладине у Бечу. Интензивно чита и пише песме. Када је оболео од туберкулозе, уписао је студије медицине. Болест је прекинула и ове студије. Породицу је пратила тада неизлечива болест ‒ туберкулоза. Од ње су умрли Бранкова мајка, брат и сестра. Бранко умире у двадесет деветој години живота. Сахрањен је у Бечу, а кости су му пренесене на Фрушку гору и сахрањене на Стражилову изнад Сремских Карловаца, 1883. године. Ту је подигнут и скроман споменик са урезаним епитафом: „Млого хтео, млого започео, час умрли њега је помео”. * **Дела**: Радичевић је почео рано да пише. Написао је свега педесет четири лирске и седам епских песама, два одломка епских песама, двадесет осам писама и један одговор на критику. Радичевић није први српски лиричар, али је **први који пева на** **чистом народном језику**. Појавио се у правом и значајном тренутку, када је жестока битка за увођење народног језика у књижевност и промовисање Вукових идеја дошла до врхунца. Чувене **1847.** године појавила се његова прва песничка књига. Ту су објављене његове најбоље песме: *Девојка на студенцу* (прва његова песма из 1843. године), *Путник на уранку, Циц, Јадна драга, Нека сунца*. У оквиру ове збирке објављена је и његова чувена поема *Ђачки растанак* и алегорично-сатирична поема *Пут*. Радичевић је 1851. године објавио другу књигу песама. То су биле епске песме у десетерачкој традицији које нису доживеле посебан успех. Неколико песама објављених из рукописне заоставштине 1862. године су од посебног значаја: *Кад млидија’ умрети* (1845), *Укор* (последња написана песма, 1850), недовршена песма *Туга и опомена*, (1844‒45. године). * Утицај народне поезије на његово песништво је велики. Оно се огледа у језику, мотивима, песничким сликама, лексици, лакоћи израза, једноставности, версификацији. * Радичевићева поезија је једноставна, ведра, пуна живота и љубави према животу. Одликује је нова версификација, ослобођена форма, богатство лирских облика и врста, складан ритам, богата еуфонија, певљивост; поема, дитирамб, елегија, романса. Многе његове песме су компоноване. |
|  |

**ПРЕПИСАТИ У СВЕСКЕ**

|  |
| --- |
| **Кад млидија’ умрети**  Бранко Радичевић (1824‒1853)  утицај народне поезије (језик, мотиви, песничке слике, лексика, једноставност, версификација...)  **дело**: две збирке песама: лирске (1847) и епске (1851); постхумно збирка песама из 1862.  *Девојка на студенцу, Путник на уранку, Пут, Ђачки растанак, Туга и опомена*  **књ. врста**: елегија (жалост, туга, бол) с п (трајање)  **тема**: растанак од живота и однос према стваралаштву ЛИ**СЈ**Е ЖУТИ  **три поетске целине**: I – 1) природа (јесен ‒ лисје) еуфонија с а (завршен процес)  2) лирски субјект (болест) ЛИ**СЈ**Е ЖУТО  II ­­‒ растанак од живота инверзија а  III ‒ стваралаштво ЗЕЛЕНОГА (контраст)  **језик**: архаизми, хипокористици, деминутиви, контраст, градација, апострофа |